A regisztrációs űrlap bizonyos kérdéseire nem tudok válaszolni. Mit tegyek?
Semmi gond. A megadott információkat automatikusan elmentjük, Ön pedig bármikor visszatérhet, hogy befejezze, kiegészítse. Amennyiben problémája merülne fel, segítünk Önnek.
hu
A szálláshelyemen nem elérhető 24 órás bejelentkezés. Felvehetem a kapcsolatot a vendégekkel az érkezésük előtt, hogy megegyezzünk a bejelentkezés idejében?
Igen. A Partner Central Üzenetek eszközével kommunikálhat a vendégekkel az érkezésük előtt, és örömmel belevesszük a bejelentkezési tudnivalókat szálláshelye hirdetésébe.
hu
Egy kis szálláshelyet működtetünk, kis csapattal. Egyszerű Önökkel az együttműködés?
Igen! Az Expedia Group legtöbb partnere kisebb szálláshelyek közül kerül ki, akik tovább szeretnék növelni forgalmukat. Elkötelezetten dolgozunk azon, hogy könnyen használható eszközöket, promóciós lehetőségeket és megfelelő támogatást nyújtsunk ahhoz, hogy biztosítsuk az Önök sikerét.
hu
Hogyan fogom tudni bonyolítani az ügyintézést Önökkel?
Könnyen használható platformunk, a Partner Central az elsődleges eszköz a foglalásai kezelésére, készlete feltöltésére, árainak módosítására, ill. hirdetésének naprakészen tartására. Számos partnerünk egy kapcsolódási szolgáltató segítségével áll összeköttetésben rendszerünkkel, hogy a napi feladatvégzést a rendszer automatikusan hajtsa végre. Ők azért jelentkeznek be a Partner Centralra, hogy az összetettebb funkcióinkat használják, pl. a versenytársi lista elemzésére, a piac valós idejű árazási adatainak elérésére, ill. hogy marketing programokban vegyenek részt. Amennyiben bármilyen problémája merülne fel, helyi csapataink rendelkezésére állnak, hogy segítsenek.
hu
Hogyan illeszkedik egy online utazási vállalat (OTA) a disztribúciós stratégiámba?
Egy online utazási vállalat (OTA) kulcsfontosságú része kell legyen a disztribúciós stratégiájának. Ha az a célja, hogy több utazót érjen el, és azokat tudja megcélozni, akik a leginkább értékelni fogják szálláshelyét, egy OTA a segítségére lehet ebben. 
Az Expedia Group utazási igényekre szabott termékeinek skálája olyan utazói réteget vonz, akik keresést, tervezést és foglalást is szeretnének bonyolítani. Gyakran előre megtervezik útjaikat, jellemzően hosszabb tartózkodásokat foglalnak és többet költenek. Amellett, hogy segítünk feltölteni szobáit, különböző eszközöket és piaci ismereteket is nyújtunk, hogy ezek segítségével kiemelkedő élményt biztosíthasson vendégeinek, és növelhesse üzleti sikereit.
hu
Hogyan működik a kifizetés az Expedia Groupnál?
Az Expedia Group partnereként Ön szabhatja meg, hogy miként szeretne hozzájutni a vendégektől beérkező pénzhez. A lehetőségek közé tartozik például a biztonságos fizetési folyamat lebonyolítása, melynek keretében az utazók online fizetnek a foglaláskor, Ön pedig egy virtuális kártyát terhel meg a vendégek kijelentkezésekor, melyet az Expedia Group bocsát ki. Arra is lehetőség van, hogy közvetlenül Önnek fizessenek a vendégek kijelentkezéskor, és Ön ezután fizessen jutalékot az Expedia Groupnak.
Ahhoz, hogy az utazók lehető legszélesebb körének tetszését elnyerje, mindkét lehetőséget kínálhatja, meghagyva a döntést a vendégeknek, hogy melyiket részesítik előnyben.
hu
Hogyan regisztrálhatok az Expedia Groupnál?
Kattintson a „Hirdesse meg szálláshelyét” mezőre a fő menüben, hogy elkezdhesse a gyorsan és könnyen működő folyamatot. Amikor már a szálláshelye hirdetésének kialakításánál tart, legyen annyira részletekbe menő, amennyire csak lehetséges, hogy a megfelelő vendégeket tudja megcélozni. Kattintson ide a részletekért.
hu
Hozzá tudnak kapcsolódni az én foglalási rendszeremhez?
Igen. A rendszereink közötti kétirányú kapcsolatnak köszönhetően könnyedén és automatikusan frissítheti árait, foglalhatóságát és foglalásait.
Amennyiben nem rendelkezik kapcsolódási szolgáltatóval, de partnerünk, jelentkezzen be a Partner Centralra, és ismerkedjen meg a Globális kapcsolódási útmutatónkkal, mely segít Önnek beazonosítani azokat a szolgáltatókat, melyek kifejezetten az Ön piacával foglalkoznak. Amennyiben még nem partnerünk, iratkozzon fel ingyenesen akár még ma!
hu
Mennyi jutalékot fogok fizetni a foglalások után?
A foglalások után fizetendő jutalék összege helyszíntől függően eltérő lehet világszerte, de az Ön piacára vonatkozó százalékértéket a szerződésében rögzítjük.
hu
Mi az a kapcsolódási szolgáltató, ill. szükségem van egyre ahhoz, hogy együttműködjek Önökkel?
Nem feltétlenül kell egy kapcsolódási szolgáltatóval dolgoznia, ill. valamilyen kapcsolatot biztosító rendszerrel rendelkeznie ahhoz, hogy hatékonyan hirdethesse száláshelyét az Expedia Groupnál. Mindazonáltal, mivel világszerte működünk együtt szálláshelyek millióival, pontosan tudjuk, hogy a készlete manuális kezelése rengeteg időt igénybe vehet. Egy kapcsolódási szolgáltató segít, hogy kétirányú információáramlás jöjjön létre az Ön rendszere és a miénk között, így a foglalások, árak és foglalhatósági adatok automatikusan frissítésre kerülnek. A pontos készlet megjelenítése segít, hogy a legtöbbet hozza ki OTA-hirdetéséből, és csökkenti a túlfoglalás lehetőségét.
hu
Mi történik, ha egy vendég lemondja foglalását vagy nem jelenik meg?
A Partner Central portálon könnyen lemondhatja a foglalásokat a vendégek nevében. Ha fizetendő lemondási kötbér, akkor annak összegével a lemondás napján megterhelheti a hozzákapcsolt Expedia virtuális kártyát.
hu
Mi van akkor, ha a szálláshelyem nem fogad el bankkártyákat?
Nem jelent problémát, ha a szálláshelye nem fogad el bankkártyákat. Gondoskodunk róla, hogy a hirdetéséből kiderüljön, milyen formában lehetséges a fizetés a szálláshelyén (készpénz, csekk, bankkártya, stb.), hogy az utazók felkészültek legyenek, mielőtt megérkeznének. Ezt egyeztetjük Önnel a telefonhívás során, melyben üdvözöljük az Expedia Group körében.
hu
Mik azok az online utazási vállalatok (OTÁ-k)?
Az online utazási vállalatok (OTA, „online travel agency”) olyan weboldalak, melyek utazást kereső fogyasztókat céloznak, és olyan utazási termékeket értékesítenek, mint a repülőutak, szállások, autókölcsönzés, hajóutak, kiadó apartmanok, programlehetőségek és egyéb idegenforgalmi termékek.
Az Expedia Group több különböző OTÁ-t is üzemeltet, így pl. az Expedia.com, a Hotels.com, az Orbitz, a Travelocity, a Wotif és további márkák oldalait. Emellett a partnereink számára olyan eszközöket, funkciókat, lehetőségeket és háttérinformációkat biztosítunk, melyek segítenek nekik a versenytársi környezet és egy profitábilis üzletmenet kiépítésében.
hu
Milyen típusú képeket érdemes feltöltenem?
A képek beindítják az utazók fantáziáját, ezáltal könnyebben elképzelhetik, hogy Önnél szálljanak meg legközelebbi útjuk alatt. Azt javasoljuk, hogy adjon meg képeket minden szobatípusáról (a fürdőszobát is beleértve), és legalább egy képet minden fontosabb helyiségről (pl. szolgáltatásokat nyújtó létesítmények), melyek különlegessé teszik szálláshelyét (pl. a közös helyiségek, medence, étterem, stb.). A képeknek nem feltétlenül kell profi fotós által készítetteknek lenniük, a jó megvilágítású, okostelefonnal készített képek is működnek, ha legalább 1 000 pixel méretűek. További részletekért nézze át a képekre vonatkozó útmutatónkat.
hu
Minden egyes márkájukra egyenként kell regisztrálnom?
Szerencsére nem!  Nem kell az Expedia Group márkáira külön-külön regisztrálnia. Amikor együttműködésre lép velünk, a hirdetése a világ vezető online utazásfoglalási márkáinak több oldalán is megjelenik, így pl. az Expedia.com, a Hotels.com, a Travelocity, az Orbitz, a Wotif és továbbiak oldalain. Együttesen az oldalaink virtuálisan lefedik a keresgélés, tervezés és az utazásfoglalás minden aspektusát. A kikapcsolódást szolgáló és az üzleti utak legkülönbözőbb rétegeiből kikerülő utazói is találnak az oldalainkon az ízlésüknek és költségvetésüknek megfelelő ajánlatokat.
hu
Minden foglalásomat vissza kell igazolnom?
Nem. Hogy minél kevesebb munkát jelentsen ez Önnek, automatikusan e-mailt küldünk a vendégeknek, hogy visszaigazoljuk foglalásaikat.
hu
Mit takar az Expedia Group?
A világ egyik vezető utazási piactere, mely kiterjedt márkaportfólióval rendelkezik, mind globálisan, mind belföldi szinten releváns márkákkal, mint pl. az Expedia, a Hotels.com, az Orbitz, a Travelocity és továbbiak. További részleteket talál a „Rólunk” szekcióban.
hu
Már együttműködök más online utazási ügynökségekkel (OTA-kkal). Ennek ellenére dolgozhatok Önökkel is?
Minden további nélkül! Örömmel jelenítjük meg szálláshelyét a milliónyi utazónak, akik rendszeresen foglalnak utakat az oldalainkon.
hu
Van bármilyen funkciójuk, mely segíthet a revenue management típusú feladataimban?
Igen.  Az Expedia Group partnerei olyan eszközök és háttérinformációk tárházát érik el, melyek segítenek egy profitábilis revenue management stratégia kialakításában. Folyamatosan innováljuk és tesszük közzé a legjobb gyakorlatokra vonatkozó útmutatóinkat, hogy segítsük sikerei elérésében.
hu